„Miera Rozārijs”*
 

Tēva, Mātes, Dēla un Svētā Gara vārdā. Āmen!

Ticības Simbols

Ticu Vienīgajam Dievam –

Debesu un Zemes Radītājam,

kura klātbūtne ir visā Dzīvībā. 
Ticu Viņa Likuma Pareizībai

un ar pazemību pakļaujos

Viņa Likuma Gudrībai.

Ticu Dieva Valstībai,

kas izpaužas kā Debesīs,

tā arī uz Zemes.

Ticu Dieva –

Tēva, Mātes, Dēla un
Svētā Gara Vienotībai.

Āmen!

Mūsu Tēvs**
Mūsu Tēvs Debesīs!

Svētīts lai top tavs Vārds.

Lai nāk Tava valstība,

Tavs prāts lai notiek kā debesīs,

tā arī virs zemes.

Mūsu dienišķo maizi

dod mums šodien.

Un piedod mums mūsu parādus,
kā arī mēs piedodam saviem

parādniekiem.

Un neieved mūs kārdināšanā,

bet atpestī mūs no ļauna.

Jo Tev pieder Valstība,

spēks un gods mūžīgi.

Āmen (Mateja 6:9-13)

Dievmāte
Esi sveicināta, Marija,

Žēlastības pilnā,

Kungs ir ar Tevi;

Tu esi svētīta starp sievietēm,

Un svētīts ir Tavas miesas auglis Jēzus.

Svētā Marija, Dieva Māte,

Lūdz par mums, Dieva dēliem un meitām,

Tagad un mūsu uzvaras stundā

Pār grēku, slimībām un nāvi.
 (3 reizes)
Lai slavēts Tēvs un Dēls, un Svētais Gars, un Dievišķā Māte 
tagad un vienmēr, un mūžīgi mūžos. Āmen.

Mācība par atteikšanos no vardarbības
Mūsu Tēvs

1. Visa cilvēces attīstības vēsture ir nepārtraukti kari un cīņa par varu, kontroli un šīs pasaules bagātībām. Nepārtraukta slepkavību, vardarbības, karu, nelaimju, ciešanu virkne.
Dievmāte

2. Ir pienācis cits cikls. Cilvēces apziņai jātiek paceltai nākamajā evolucionārās attīstības līmenī. Tieši tāpat kā laikā, kad Ceturto Rasi nomainīja Piektā Rase, ir nemitīgs naids un kari.
Dievmāte

3. Bet šiem kariem ir vēl postošāks raksturs. Par pēdējā pasaules kara upuriem kļuva desmitiem miljonu cilvēku, un ar mūsdienu komunikācijas līdzekļiem jebkurā izraisītajā konfliktā vienā mirklī tiek ierautas visas valstis.
Dievmāte

4. Pasaule kļuvusi līdzīga pulvera mucai, kad pietiek ar vienu dzirksteli, lai visa planēta tiktu sarauta gabalos. Šajos apstākļos pirmajā vietā izvirzās atteikšanās no jebkādām vardarbības izpausmēm. Pirmkārt, jums jāatsakās no vardarbības savā apziņā. 
Dievmāte

5. Tieši tāpat kā nakts ir tumša pirms rītausmas, tieši tāpat šiem pēdējiem globālajiem kariem ar to daudzmiljonu upuriem neatgriezeniski jānogrimst pagātnē. Zeme vairs nav spējīga izturēt nevienu globālu karu. Tāpēc es atnācu dot jums šo Mācību par nevardarbību un atteikšanos no vardarbības. 
Dievmāte

6. Bija noteikts cikls cilvēces attīstībā, kas ilga daudzus simtus tūkstošus gadu, kad bija pieļaujams lietot vardarbību. Karmiskā atbildība pat par nogalināšanu karu un konfliktu laikā nebija tik smaga, kāda tā ir kļuvusi jūsu laikā. 
Dievmāte

7. Tagad atbilstoši jaunajam kosmiskās attīstības posmam jūsu planētai pienācis laiks, kad jūs radāt karmisko parādu ne tikai, izdarīdami fizisko slepkavību, bet pat tad, kad mēģināt savā apziņā domās iznīcināt savus ienaidniekus. 
Dievmāte

8. Ir pienācis jaunas Iziešanas laiks. Iziešanas laiks jaunajai cilvēku rasei, kas jau ir atnākusi un turpina iemiesoties, nomainot veco, Piekto pamatrasi. Ir pienācis laiks paveikt Iziešanu savā apziņā, atdalīties savā apziņā no visa vecā, savu laiku pārdzīvojušā.
Dievmāte

9. Jaunās rases cilvēkiem vispirms būs raksturīga atteikšanās no vardarbības jebkurā tās formā. Tas nenozīmē, ka vardarbība izzudīs no Zemes virsas tuvākajā laikā. Būs vajadzīga daudzu paaudžu nomaiņa, pirms cilvēce kļūs spējīga atteikties no vardarbības un cīņas sajūtas vispirms savā apziņā. Būs veselas teritorijas, ko apdzīvos cilvēki ar jauno apziņu, un būs teritorijas, kurās dominēs vecā apziņa un vecā domāšana.
Dievmāte

10. Pamazām teritorijas, kurās dominēs vecā domāšana, cita pēc citas pazudīs zem ūdens. Un parādīsies jaunas zemes, kurās apmetīsies pie jaunās rases piederošie cilvēki. Šīs rases cilvēku atšķirība no tagadējās rases pagaidām būs tikai viena – šīs rases pilnīgi jaunais apziņas līmenis, un šai rasei būs pilnīgi nepieņemama jebkāda cīņas un vardarbības sajūta. 
Dievmāte

Lai slavēts Tēvs un Dēls, un Svētais Gars, un Dievišķā Māte 
tagad un vienmēr, un mūžīgi mūžos. Āmen.

Cīņas izjūta nav Dievišķa izjūta
Mūsu Tēvs

1. Šī pasaule ir kaujas lauks starp diviem spēkiem, kas cīnās viens pret otru. Līdz tam laikam, kamēr no pēdējā iemiesojumā esošā indivīda apziņas nebūs izdzēstas jebkādas cīņas jūtas, kauja turpināsies. 
Dievmāte

2. Iztēlojieties divas armijas, kas gatavas kaujai. Karotāju rindas ir sakārtojušās kaujai. Sejas saspringtas. Katrs karavīrs tikai gaida komandu, lai dotos kaujā. Jūsu stāvoklis pasaulē ir līdzīgs šo karavīru stāvoklim. 
Dievmāte

3. Bet tagad iedomājieties, ka notiek brīnums. Cauri draudīgajiem mākoņiem, kas klājas pār kaujas lauku, parādās saules stars, kas apgaismo karalauku un saspringtās, drūmās karavīru sejas.
Dievmāte

4. Jūs varat kaut uz mirkli iedomāties, ka var notikt brīnums un liegie saules stari, izlauzušies cauri mākoņiem, spēj izkausēt jebkuras naidīgas jūtas kareivju sirdīs? Jūs varat iedomāties, ka karavīru iekšējais stāvoklis var mainīties?
Dievmāte

5. Pietiek ar vienu domu, ar vienu impulsu no katra karavīra sirds, lai katra kaujas dalībnieka apziņa un ārējais prāts iegūtu cildenāku raksturu. 
Dievmāte

6. Kad jūs savā apziņā spējat pacelties citā, augstākā līmenī, tad jūs varat ievērot, ka viss tas, kas jūs atdalīja no jūsu ienaidniekiem un sāncenšiem, zaudē jebkuru jēgu. Jo jūs aprimstat tā skaistuma un visaptverošās Dievišķās Patiesības priekšā, kas pēkšņi atklājas jūsu skatienam.
Dievmāte

7. Jūs vairs neesat spējīgi izjust nekādas naidīgas jūtas. Jo jūs sajūtat savu vienotību ar katru dzīvības daļiņu. Jūs jūtat katras dzīvības daļiņas sāpes. Jūs saprotat, ka jebkuras cīņas jūtas, jebkuras naida un antipātijas jūtas nav Dievišķas jūtas.
Dievmāte

8. Cilvēki, kas nokļuvuši šo negatīvo jūtu ietekmē, pelna tikai līdzjūtību. Jūs saprotat, ka jūs varat šiem cilvēkiem palīdzēt. Jūs spējat apveltīt viņus ar savas Mīlestības jūtām, ar savu izpratni un dot viņiem to Dievišķās Enerģijas daļiņu, kas ļaus jūsu pretiniekiem sajust jūsu Mīlestību.
Dievmāte

9. Tieši tāpat kā saule, kas spīguļo cauri mākoņiem, dažkārt spēj dot jums cerības staru un apveltīt jūs ar mīlestības un līdzcietības jūtām, tieši tāpat arī jūs varat apveltīt katru cilvēku, ar kuru jūs sastopaties savā dzīvē, ar savas sirds Mīlestību. 
Dievmāte
10. Ticiet man, tikai Mīlestība spēj izstumt visas negatīvās parādības no jūsu pasaules.
Dievmāte

Lai slavēts Tēvs un Dēls, un Svētais Gars, un Dievišķā Māte 
tagad un vienmēr, un mūžīgi mūžos. Āmen.

Pārstājiet meklēt ienaidniekus ārpus sevis

Mūsu Tēvs

1. Jūs visi esat Gara kareivji. Jūs nākat uz šo fizisko pasauli, lai cīnītos ar ilūziju. Tāpēc, ka tāds patlaban ir Dieva plāns.
Dievmāte

2. Sākumā jūs uzsūcat sevī ilūziju, jūs pat varat pilnībā identificēt sevi ar šo ilūziju. Bet, lūk, pienāk brīdis, kad jums jāšķiras no šīs ilūzijas, jāpāriet augstākā jūsu apziņas attīstības pakāpē. 
Dievmāte

3. Jūs kļūstat par cīņas arēnu tiem spēkiem, kas aizstāv ilūziju, un tiem spēkiem, kas cenšas šo ilūziju pārvarēt. Jums šķiet, ka šī kauja notiek jūsu pasaulē, patiesībā kauja notiek katrā no jums. Tas arī ir tas iesvētījums, kas notiek jūsu pašreizējā posmā – saprast, ka visa kauja notiek jūsos.
Dievmāte

4. Līdz tam laikam, kamēr jūsos notiks šī kauja, jūs atkal un atkal nāksiet iemiesojumā šajā fiziskajā pasaulē un atradīsieties tādu pašu cilvēku lokā, kuros notiek šī kauja. Jūs cīnīsieties ar savām kaislībām, trūkumiem un nepilnībām līdz tam laikam, kamēr pilnībā neuzvarēsiet tās. 
Dievmāte
5. Te arī ir tās kaujas jēga, ko izcīna Gaismas spēki pret tumsas spēkiem. Bet šo jēgu es dodu jums tagad, un šī cīņas jēga tiek dota jūsu apziņas līmenim. Kad jūsu apziņa kļūs skaidrāka un jūsu prāts būs līdzīgs caurspīdīgam kristālam, tad mēs dosim jums jaunas zināšanas un jaunu kaujas izpratni.
Dievmāte

6. Tāpēc mans padoms jums: pārtrauciet vest ārēju karu, pārtrauciet meklēt ienaidniekus ārpus sevis. Katrs, kas tuvojas jums fiziskajā plānā, tuvojas jums tieši tāpēc, ka jūsu vibrācijas ļauj viņam to darīt.
Dievmāte

7. Ja tas cilvēks nodara jums ļaunu, apvaino jūs, jums nav jāuzskata viņš par savu personīgo ienaidnieku vai kritušo eņģeli. Viņš ir atnācis pie jums vai nu tāpēc, lai jūs varētu atdot viņam savu karmisko parādu, vai arī viņš atnācis tāpēc, lai pasniegtu jums mācību stundu. Pārbaudīt, kā jūs esat apguvuši to mācību stundu, ko saņēmāt no mums caur mūsu Mācību. 
Dievmāte
8. Katru reizi, kad jums iegribas atmaksāt tam cilvēkam, kurš nodarījis jums ļaunu, sodīt viņu, jums jāsaprot, ka tas bija Maitreija, kas atnācis pie jums tā cilvēka izskatā, lai pieņemtu no jums eksāmenu, kā jūs esat apguvuši mūsu mācību stundas. 
Dievmāte

9. Nav nekā ārpus jums pašiem, ar ko būtu vērts cīnīties. Ja jūs vēlaties, lai es parādu jums jūsu īsto ienaidnieku, pieejiet pie spoguļa un paskatieties uz to. Lūk, jūsu īstais ienaidnieks kopā ar visām viņa miesīgajām vēlmēm, egoismu, pašpaļāvību un pārliecību, ka viņš jau iepazinis visu Patiesību un var mācīt šo Patiesību citiem.
Dievmāte

10. Lai mācītu Patiesību, jums nepieciešams daudz strādāt ar sevi. Jums jāizcīna kauja ar savu nereālo daļu, jums jāuzveic savs sliekšņa sargs, savs ego. Jums jāizcīna uzvara savā apziņā. Jums jābūt uzvarētājam jūsu kaujā. 

Dievmāte

Lai slavēts Tēvs un Dēls, un Svētais Gars, un Dievišķā Māte 
tagad un vienmēr, un mūžīgi mūžos. Āmen.
Mīliet savus ienaidniekus
Mūsu Tēvs

1. Katrs Gaismas avots jūsu blīvajā pasaulē sanikno un provocē tumsas spēkus uz aktīvām darbībām, kas vērstas pret Gaismas avotu. 
Dievmāte

2. Kad no visām pusēm sāksies šo tumsas spēku uzbrukums jums, atcerieties mācību, ko Jēzus deva pirms 2000 gadiem. Ja jums sit pa kreiso vaigu, gluži vienkārši izmantojiet visu laiku un tautu visstiprāko ieroci – pagrieziet otru vaigu. 
Dievmāte

3. Jums ir jāmīl jūsu ienaidnieki. Jums ir jāsvēta jūsu ienaidnieki. Jūsu ienaidnieki dod jums iespēju norēķināties par jūsu karmiskajiem parādiem, un jūsu ienaidnieki dod jums iespēju saņemt mācību stundu un nokārtot testu.
Dievmāte

4. Es zinu, ka daudzās situācijās jums būs grūti ar pazemību un pateicību pieņemt visus pārmetumus, uzbrukumus un draudus, kas vērsti pret jums. Bet jums ir jāiemācās pieņemt visu, kas jums lemts, ar pazemību un padevību.
Dievmāte

5. Jūs paši un tikai jūs paši izlemjat, kā jūs varat sevi aizstāvēt ar jūsu varas institūciju un to struktūru palīdzību, kam ir pienākums izšķirt strīdus konflikta situācijās. Tomēr jums ir jāiemācās neizjust nekādas negatīvas jūtas pret saviem ienaidniekiem.
Dievmāte

6. Cilvēki, kas jums uzbrūk, kas jums dara pāri, apvaino jūs, pazemo jūs, savā būtībā ir nelaimīgi. Cilvēks, kura sirdī mājo Dievs, nekad neatļausies darīt ļaunu otram cilvēkam. 
Dievmāte

7. Tāpēc viss, ko jūs varat darīt, kad jums uzbrūk jūsu ienaidnieki, ir piedot viņiem un lūgties par viņiem. Jo viņi nezina, ko viņi dara. Tumsas spēki ir aptumšojuši un dažkārt pilnībā sagrābuši viņu apziņu, un viņi patiešām neapzinās, ko dara. Tikai cilvēks, kas ir tumsonības apēnots, var dot iespēju tumsas spēkiem darboties caur sevi un veikt nosodāmas darbības un darīt ļaunu svētiem nevainīgajiem. 
Dievmāte

8. Mēdz būt tā, ka Dievs izvēlas jūs, lai jūs izsauktu uguni uz sevi un kļūtu par mērķi tumsas spēkiem, kas darbojas caur citiem cilvēkiem un izmanto viņus uzbrukumiem un nikniem triecieniem. Dievs izvēlējās jūs, lai dotu jums testu un vienlaikus dotu iespēju izpausties tiem spēkiem, kas šajā situācijā norauj savas liekulības un dievbijības maskas un atklāj savus zvēra zobus. 
Dievmāte

9. Uzticiet sevi Dieva gādībai. Dievs rūpējas par visām savām avīm. Esiet gatavi upurēt savu miesu, bet saglabāt savu dvēseli. Patiesība vienmēr ir tur, kur šīs pasaules netikumu vidū ir viscildenākās jūtas. Atcerieties, ka jūs esat atbildīgi tikai par sevi, par savām reakcijām. Lai cik netaisnīga jums nešķistu citu cilvēku izturēšanās pret jums, piedodiet viņiem. 
Dievmāte
10. Mīliet savus ienaidniekus. Jo tikai jūsu mīlestība un aizstāvība dažkārt spēj izglābt dzīvību tām dvēselēm, kas ir gara tumsības apsēstas un nezina, ko dara. Jūsu lūgšana par saviem ienaidniekiem dažreiz ļauj apturēt Dievišķās tiesas roku un dot šai dvēselei vēl vienu iespēju turpināt Dzīvi. 
Dievmāte

Lai slavēts Tēvs un Dēls, un Svētais Gars, un Dievišķā Māte 
tagad un vienmēr, un mūžīgi mūžos. Āmen.

Jūs esat gara kareivji
Mūsu Tēvs

1. Jūs esat kareivji šajā pasaulē, jūs esat gara kareivji, un jūs vedat nepārtrauktu kauju. Šī kauja sākās ilūzijas izpausmes sākuma momentā, un tā beigsies pēc tam, kad visums pabeigs šo savas eksistences ciklu un izpaustās pasaules būs savāktas. Līdz tam laikam turpināsies šī kauja starp gaismas un tumsas spēkiem, kas pretnostatīti viens otram un pāriet viens otrā. 
Dievmāte

2. Mūžīga kustība, mūžīga tiekšanās un mūžīga opozīcija attīstībai.
Iemiesotajai cilvēcei ir dažādi apziņas līmeņi. Dažādie apziņas līmeņi dažādi saprot šo kauju un dažādi mēģina piedalīties šajā kaujā.
Dievmāte

3. Patiešām visu nosaka cilvēka apziņa. Pamēģiniet viduslaikos pateikt bruņiniekam, kas gatavojas karagājienam, lai aizsargātu tā Kunga šķirstu, ka viņš nepareizi izprot šajā pasaulē notiekošo cīņu. Pamēģiniet jūsu laikā pateikt teroristiem pašnāvniekiem, ka viņi nepareizi izprot notiekošo cīņu.
Jūs varat iedomāties, ar ko beigsies jūsu mēģinājumi pārliecināt šos dažādos cilvēkus, ka viņiem nav taisnība.
Dievmāte

4. Tas ir viņu Dievišķās Realitātes apzināšanās līmenis. Viņi tiešām ir gatavi daudz ko ziedot dzīvē, ziedot pat pašu dzīvību, lai uzvarētu tie spēki, kuru aizstāvībai viņi cēlušies. Problēma ir tā, ka šo cilvēku apziņas līmenis nosaka, kādus spēkus viņi reāli aizstāv.
Dievmāte

5. Ja viņi būtu apveltīti ar Budas vai Kristus apziņu, tad viņi saprastu, ka jebkura cīņas izpausme fiziskajā vai smalkākos domu un jūtu plānos veicina ilūzijas palielināšanu. 
Dievmāte

6. Tie divi spēki, kas cīnās šajā radītajā pasaulē, tieši ir iluzorie spēki, kas vērsti uz ilūzijas pavairošanu, un reālās Dievišķās pasaules spēki, kas vērsti uz ilūzijas savākšanu. Šī ir kauja Debesīs, kas turpināsies līdz tam laikam, kamēr pastāvēs izpaustais visums, līdz tam laikam, kamēr pastāvēs izpaustās pasaules. 
Dievmāte

7. Tagad dzīvojošie cilvēki šo līdz viņu apziņas līmenim novadīto kauju uztver pēc savas apziņas. Viņu darbības šajā cīņā pilnībā saskan ar tiem enerģētiskajiem, karmiskajiem noslāņojumiem, ko tie ieguvuši pagātnē. 
Tie bruņinieki, kas savā, kā viņiem šķita, taisnīgajā cīņā par Kristu bija gatavi nogalināt citticībniekus, tagad karo ar vārdiem un turpina apspiest tumsas spēkus un karot pret tiem ar mazliet citādiem līdzekļiem. 
Dievmāte

8. Ja viņiem teiktu, ka viņi rīkojas nepareizi no Budas un Kristus mācības viedokļa, viņi nekad jums neticēs. Tāpēc, ka tas ir viņu apziņas līmenis. Tai enerģijai, ko satur viņu elektroniskās jostas, jāizsmeļ sevi, tā atgriezīsies pie viņiem atkal un atkal dažādos iemiesojumos līdz tam laikam, kamēr viņu apziņa pacelsies līdz tādai pakāpei, ka sāks saprast šajā pasaulē notiekošās kaujas īsto jēgu.
Dievmāte

9. Šī kauja notiks līdz tam laikam, kamēr cilvēces apziņa pieļaus šo kauju savā cilvēciskajā apziņā.
Dievmāte

10. Pasaule ir cilvēka apziņas atspoguļojums. Tas indivīds, kas sasniedz Budas apziņu, tas indivīds, kas meditācijās sasniedz stāvokli, ko sauc par nirvānu, saprot, ka šajā stāvoklī nav nekādas cīņas. Šajā stāvoklī ir tikai mīlestība, harmonija, svētlaime, prieks. Visas Dievišķās īpašības, neaptumšotas ar cilvēciskās apziņas zemo līmeni.
Dievmāte

Lai slavēts Tēvs un Dēls, un Svētais Gars, un Dievišķā Māte 
tagad un vienmēr, un mūžīgi mūžos. Āmen.

Tēva, Mātes, Dēla un Svētā Gara vārdā. Āmen!
----------------------------------------------------------------------------------------------------------------------------

* Rozāriju sastādījusi T. N. Mikušina, par pamatu ņemot diktātus:
Pienācis jaunas Iziešanas laiks, ko jums jāpaveic savā apziņā 
Mozus 1. aprīlis 2005. gads
Jūsu apziņa ir vienīgais jūsu Dievišķās Brīvības ierobežojums 
Iemīļotais El Morija 21. jūnijs 2005. gads
 Es uzaicinu jūs savā Mistēriju Skolā Kungs Maitreija 28. marts 2005.gads
 Jums ir jāiemācās neizjust nekādas negatīvas jūtas pret jūsu ienaidniekiem Iemīļotais Jēzus 5. jūnijs 2005. gads
 Dzeriet Dievišķās Enerģijas Nektāru Iemīļotais Surija 14. marts 2005. gads.
** Galvenais, lasot Rozārijus tāpat kā jebkuras lūgšanas, ir mūsu pilnīga uzticība Dieva Gribai un tā apziņas lūgšanu stāvokļa sasniegšana, kurš ļauj aizmirst par sevi, izkust Dievā. Ja lūgšanas Mūsu Tēvs un Dievmāte traucē jūsu apziņai sakoncentrēties uz Dievu, izmantojiet to šo lūgšanu variantu, kurš ir vairāk pieņemams jūsu apziņai.

